gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7679, del 16-12-2015 (2015/9965)

Licitació número 33/47/2015. Prestació dels servicis postals.
-------------------------------------------------------------

### Dades del document

Número de DOGV
:   7679

Data del DOGV
:   16-12-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/9965


Data del document
:   10-12-2015

Organisme emissor
:   Ajuntament d'Alaquàs

Tipus de document
:   Anunci

Anàlisi jurídica

 Descriptors 

:   * Alaquàs
    * contracte de serveis

Licitació número 33/47/2015. Prestació dels servicis postals. [2015/9965]  
1. Entitat adjudicadora  
a) Organisme: Ajuntament d'Alaquàs.  
b) Dependència que tramita l'expedient: Negociat de Contractació.  
c) Número d'expedient: 33/47/2015.  
  
2. Objecte del contracte  
a) Descripció de l'objecte: contractació de la prestació dels serveicis postals de l'Ajuntament d'Alaquàs.  
b) Termini d'execució: un any més una pròrroga.  
  
3. Tramitació, procediment i adjudicació  
a) Tramitació: ordinària.  
b) Procediment: negociat sense publicitat.  
c) Adjudicació: diversos criteris (clàusula 12a del plec de clàusules administratives particulars).  
  
4. Pressupost base de licitació  
El pressupost màxim de licitació serà de 20.000 euros, per a la primera anualitat, més l'IVA aplicable.  
  
5. Garantia  
a) Provisional: no és procedent.  
b) Definitiva: 5% de l'import d'adjudicació exclòs l'IVA.  
  
6. Obtenció de documentació i informació  
a) Entitat: Ajuntament d'Alaquàs - Negociat de Contractació.  
b) Domicili: carrer Major, 88.  
c) Localitat i codi postal: Alaquàs 46733.  
d) Pàgina web: www.alaquas.org, a través del buscador Perfil del contractant.  
e) Informació: ybgmlkppmswm@ijhhacl.tdu i fwcvq@rccvxsz.sly, en horari de 09.00 a 14.00 hores de dilluns a divendres.  
  
7. Requisits específics del contractista  
Es detallen en les clàusules 8a i 10a del plec de clàusules administratives particulars.  
  
8. Presentació de les ofertes o de les sol·licituds de participació en el Negociat de Contractació  
a) Data límit de presentació: durant el termini de 15 dies naturals, comptats des de l'endemà de la publicació d'aquest anunci de contractació.  
b) Documentació a presentar: conforme al detall de la clàusula 10a del plec de clàusules administratives particulars.  
c) Lloc de presentació: Ajuntament d'Alaquàs - Negociat de Contractació Pública.  
d) Termini durant el qual el licitador estarà obligat a mantindre la seua oferta: durant un termini màxim de dos mesos comptats des del següent a l'obertura de les proposicions.  
  
9. Obertura de les ofertes  
Es publicarà prèviament en la web (perfil del contractant).  
  
10. Despeses de licitació  
L'adjudicatari abonarà les despeses derivades de les publicacions que es realitzen.  
  
Alaquàs, 10 de desembre de 2015.- L'alcaldessa: Elvira García Campos.
Diari Oficial de la Generalitat Valenciana


Sumari del DOGV 7587, del 06-08-2015 (2015/6916)

Aprovació definitiva del programa d'actuació integrada sector 1, ampliació del Mesell del pla general d'ordenació urbana.
-------------------------------------------------------------------------------------------------------------------------

### Dades del document

Número de DOGV
:   7587

Data del DOGV
:   06-08-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6916


Data del document
:   27-07-2015

Organisme emissor
:   Ajuntament del Campello

Tipus de document
:   Anunci

Descriptors 

:   * Campello, el
    * administració local
    * pla d'urbanisme

Aprovació definitiva del programa d'actuació integrada sector 1, ampliació del Mesell del pla general d'ordenació urbana. [2015/6916]  
El Ple de l'Ajuntament, en la sessió celebrada el 20 de desembre de 2012, va acordar iniciar el procediment per a la gestió indirecta del programa d'actuació integrada del sector 1, ampliació del Mesell, i va aprovar les bases particulars del pla parcial i del programa d'actuació integrada reguladores d'aquest procediment.  
En compliment del que disposa l'article 132.2 de la Llei 16/2005, de 30 de desembre, de la Generalitat, Urbanística Valenciana, l'anunci de concurs s'insereix al tauler d'anuncis de l'ajuntament, en el Diario Oficial de la Unión Europea, de data 28 de maig de 2013, i en el Diari Oficial de la Comunitat Valenciana número 7043, de data 11 de juny de 2013.  
El Ple de l'Ajuntament, en la sessió celebrada el passat dia 18 de desembre de 2014, acordà aprovar definitivament el programa d'actuació integrada sector 1, ampliació del Mesell del Pla General d'Ordenació Urbana del Campello, presentat per José Montoya Carrasco, en nom i representació de la mercantil Profu, SA, la qual cosa es publica en compliment d'allò que estableix l'article 104 de la Llei 16/2005, de 30 de desembre, Urbanística Valenciana (LUV), i l'article 327.2 del Reglament d'Ordenació i Gestió Territorial i Urbanística, que disposa que es publicarà una breu ressenya en el Diari Oficial de la Comunitat Valenciana. Així mateix, per l'Acord del Ple, de 28 d'abril de 2015, es declara definitivament complimentat l'esmentat acord plenari. En data 24 de juliol 2015 ha sigut inscrit al registre.  
  
Tot això de conformitat amb allò que estableix la disposició transitòria primera de la Llei 5/2014, de 25 de juliol, d'ordenació del territori, urbanisme i paisatge, que assenyala que els instruments de planejament que hagueren iniciat l'exposició pública amb anterioritat a l'entrada en vigor de l'esmentada llei, es continuaran tramitant de conformitat amb la legislació anterior.  
  
El Campello, 27 de juliol de 2015.- L'alcalde president: Benjamí Soler Palomares.
Diari Oficial de la Generalitat Valenciana


Sumari del DOGV 7548, del 15-06-2015 (2015/5449)

Notificació de la sentència dictada en el procediment de divorci contenciós número 1123/2012.
---------------------------------------------------------------------------------------------

### Dades del document

Número de DOGV
:   7548

Data del DOGV
:   15-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5449


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de divorci contenciós número 1123/2012. [2015/5449]  
Divorci contenciós 001123/2012  
Demandant: Juan Higinio Téllez Belmonte.  
Procurador: Alberto Pérez Gozálvez.  
Demandat: Imante Oubane.  
Procurador/a: -  
M. José Roig Sapiña, secretària del Jutjat de Primera Instància i Instrucció número 3 de Quart de Poblet, faig saber que en este jutjat al meu càrrec se seguixen les actuacions de [...] a instàncies del procurador Alberto Pérez Gozálvez, d'ofici, en nom i representació de Juan Higinio Téllez Belmonte, contra Imante Oubane, en què s'ha dictat la Sentència de data 5 de novembre de 2014, contra la qual es pot interposar un recurs d'apel·lació en el termini de 20 dies; i es troba el text complet de la sentència a disposició del demandat en este jutjat.  
I perquè servisca de notificació de la sentència dictada en les actuacions indicades al demandat, Imante Oubane, en parador ignorat, expedisc este edicte.  
  
Quart de Poblet, 4 de març de 2015.- La secretària judicial: M. José Roig Sapiña.
Diari Oficial de la Generalitat Valenciana


Sumari del DOGV 7667, del 27-11-2015 (2015/9399)

Citació a les persones interessades en el procediment de declaració d'hereus abintestat número 673/2015.
--------------------------------------------------------------------------------------------------------

### Dades del document

Número de DOGV
:   7667

Data del DOGV
:   27-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9399


Organisme emissor
:   Jutjat de Primera Instància Número 1 de Segorbe

Tipus de document
:   Anunci

Citació a les persones interessades en el procediment de declaració d'hereus abintestat número 673/2015. [2015/9399]  
En aquest jutjat es tramita l'expedient número 673/2015, per a la declaració d'hereus de Juan Ibáñez Ibáñez, veí de Pina de Montalgrao, que ha mort abintestat en l'esmentada localitat el dia 26 de febrer de 2015, sense haver atorgat cap disposició testamentària, en estat de solter, sense descendència, i que li han premort els seus pares; les persones que reclamen l'herència són els seus nebots, Carmen Ibáñez Molina, José Ibáñez Molina, Juan Ibáñez Molina, Vicente Ibáñez Martorell i Juan Elias Ibáñez Martorell.  
I mitjançant aquest edicte es crida les persones ignorades que es creguen amb igual o millor dret que la mencionada, perquè compareguen a reclamar-lo davant d'aquest jutjat en el termini de 30 dies.  
  
Segorbe, 29 d'octubre de 2015.- El lletrat de l'Administració de Justícia: José Vicente Mengual Gomis.
Diari Oficial de la Generalitat Valenciana


Sumari del DOGV 7652, del 06-11-2015 (2015/8833)

Oferta d'ocupació pública per a l'any 2015.
-------------------------------------------

### Dades del document

Número de DOGV
:   7652

Data del DOGV
:   06-11-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/8833


Data del document
:   26-10-2015

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Descriptors 

:   * concurs administratiu

Oferta d'ocupació pública per a l'any 2015. [2015/8833]  
Aprovada mitjançant el Decret del vicepresident de SUMA. Gestió Tributària Diputació d'Alacant, de data 21 d'octubre de 2015.  
Places vacants en la plantilla de personal laboral de SUMA. Gestió Tributària dotades pressupostàriament:  
  
N. Titulació Nombre de  
vacants Denominació Torn  
A determinar en les bases de la convocatòria 2 Ajudants tributaris Lliure  
Total 2   
  
  
  
  
Alacant, 26 d'octubre de 2015.- El director: Manuel de Juan Navarro. El secretari delegat: J. Hilario Soler Mestre.
Diari Oficial de la Generalitat Valenciana


Sumari del DOGV 7612, del 10-09-2015 (2015/7344)

Informació pública del document d'adaptació del programa d'actuació integrada del sector I-11 del sòl urbanitzable de Loriguilla.
---------------------------------------------------------------------------------------------------------------------------------

### Dades del document

Número de DOGV
:   7612

Data del DOGV
:   10-09-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7344


Data del document
:   01-09-2015

Organisme emissor
:   Ajuntament de Loriguilla

Tipus de document
:   Anunci

Descriptors 

:   * Loriguilla
    * pla d'urbanisme
    * administració local

Informació pública del document d'adaptació del programa d'actuació integrada del sector I-11 del sòl urbanitzable de Loriguilla. [2015/7344]  
A través del present anunci es fa públic que mitjançant acord adoptat pel Ple de l'Ajuntament de Loriguilla, en sessió celebrada el dia 27 de març de 2015, es va acordar sotmetre a informació pública, als efectes de presentació d'al·legacions, el document d'adaptació del programa d'actuació integrada del sector I-11, del sòl urbanitzable industrial de Loriguilla, a desenvolupar per gestió directa municipal per mitjà d'encàrrec de gestió en favor de la societat de titularitat municipal Lorisum.  
  
A aquests efectes, durant el termini d'un mes, comptat des de l'endemà de la publicació del present anunci en el Diari Oficial de la Comunitat Valenciana, els interessats i el públic en general podran consultar la documentació integrant de l'expedient i formular les al·legacions que estimen convenients en defensa dels seus drets.  
Es fa constar així mateix que la documentació exposada al públic es troba a disposició del públic per a la seua consulta en les dependències municipals de l'Ajuntament de Loriguilla, síties en l'avinguda de l'Oest, número 9, d'aquesta població, en horari d'oficines ?de dilluns a divendres de 09.00 a 14.00 hores- així com en la pàgina web de l'Ajuntament www.loriguilla.es.  
  
Loriguilla, 1 de setembre de 2015.- L'alcalde: Manuel Cervera Aliaga.
Diari Oficial de la Generalitat Valenciana


Sumari del DOGV 7554, del 23-06-2015 (2015/5650)

Notificació de la sentència dictada en el procediment de mesures coetànies a la demanda de divorci número 530/2014.
-------------------------------------------------------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5650


Organisme emissor
:   Jutjat de Primera Instància número 26 de València

Tipus de document
:   Anunci

Notificació de la sentència dictada en el procediment de mesures coetànies a la demanda de divorci número 530/2014. [2015/5650]  
Alicia Ordeig Rabadán, secretària titular del Jutjat de Primera Instància número 26 de València.  
Mitjançant este edicte faig saber: que en les actuacions de peça de mesures provisionals coetànies - 000530/2014, seguides a instàncies de Lidia Chanato Sanjines contra Celso Ojopi Peredo, en situació de rebel·lia, en els que en data 22 de setembre de 2014, ha recaigut sentència, que en la part dispositiva diu així:  
  
«Dispositiva  
Acorde les següents mesures respecte a la menor J.O.C., filla de Lidia Chanato Sanjines i Celso Ojopi Peredo:  
1. La filla menor d'edat quedarà en companyia i sota la custòdia de la mare. Ambdós parts conservaran la pàtria potestat sobre la filla, però s'atribuïx en exclusiva a la mare l'exercici de la pàtria potestat.  
2. Se suspenen les visites del progenitor a la menor, que podrà instar-ne la represa, que es durà a terme per acord entre les parts o a través d'un procediment de modificació de mesures.  
3. Com a contribució als aliments de la seua filla Celso Ojopi Peredo abonarà a la demandant la quantitat de 180 euros mensuals, en els primers cinc dies de cada mes, en el compte que designe la demandant. La quantitat s'actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Els gastos extraordinaris necessaris de la menor seran satisfets per mitat, inclosos els llibres i el material escolar igual que els que resulten convenients per a la menor si hi ha acord entre les parts.  
  
Notifiqueu la present resolució contra la qual no es pot interposar cap recurs ordinari.»  
  
I perquè valga de notificació en forma al demandat Celso Ojopi Peredo, en situació de rebel·lia i ignorat parador, expedisc i firme el present edicte.  
  
València, 10 de juny de 2015.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 7644, del 27-10-2015 (2015/8506)

Adjudicació i formalització de contracte número 292/2015. Subministrament i instal·lació de tres sales de RX amb tecnologia digital per al Servici de Radiodiagnòstic de l'Hospital de la Plana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/8506


Data del document
:   08-10-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de subministraments

Adjudicació i formalització de contracte número 292/2015. Subministrament i instal·lació de tres sales de RX amb tecnologia digital per al Servici de Radiodiagnòstic de l'Hospital de la Plana. [2015/8506]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut de la Plana. Carretera Vila-real a Borriana, km 0,5. 12436 Vila-real (Castelló). Tel.: 220 902 929. Fax: 562 382 813.  
c) Número d'expedient: 292/2015.  
  
2. Objecte del contracte  
a) Tipus de contracte: subministrament.  
b) Descripció de l'objecte: subministrament i instal·lació de tres sales de RX amb tecnologia digital per al Servici de Radiodiagnòstic de l'Hospital de la Plana.  
c) Lots: lot únic.  
d) Butlletí o diari oficial i data de publicació de l'anunci de licitació: DOCV 7557, 26 de juny de 2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, regulació harmonitzada.  
c) Forma: oferta econòmica més avantatjosa en funció de diversos criteris.  
  
4. Pressupost base de licitació  
Import: 371.900,83 - (tres-cents setanta-un mil nou-cents euros amb huitanta-tres cèntims). Import IVA: 78.099,17 - (setanta-huit mil noranta-nou euros amb dèsset cèntims). Import total IVA inclòs: 450.000 - (quatre-cents cinquanta mil euros).  
  
5. Adjudicació i formalització de contracte  
a) Data d'adjudicació: 3 de setembre de 2015.  
b) Data de formalització de contracte: 23 de setembre de 2015.  
c) Contractistes i imports d'adjudicació: Agfa Healthcare Spain, SAU, import 360.000 - IVA exclòs (tres-cents seixanta mil euros); import de l'IVA (21 %) 75.600 - (setanta-cinc mil sis-cents euros); import IVA inclòs: 435.600 - (quatre-cents trenta-cinc mil sis-cents euros).  
d) Nacionalitat: espanyola.  
  
Vila-real, 8 d'octubre de 2015.- (O 1/2014, del conseller de Sanitat, de 23 de gener; DOCV 7202, 29.01.2014). La gerent del departament: Victoria Gosalbes Soler. El director econòmic: Vicente Navarro de la Fuente.
Diari Oficial de la Generalitat Valenciana


Sumari del DOGV 7535, del 28-05-2015 (2015/4560)

Notificació de la sentència dictada en el procediment ordinari número 1292/2011.
--------------------------------------------------------------------------------

### Dades del document

Número de DOGV
:   7535

Data del DOGV
:   28-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4560


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment ordinari número 1292/2011. [2015/4560]  
De: Vicente José Costa Murcia.  
Procurador: Ramón Juan Lacasa.  
Contra: Imagina Arquitectura i Disseny, SL.  
Procurador/a: -  
  
En este procediment ordinari 001292/2011-A, seguit a instàncies de Vicente José Costa Murcia contra Imagina Arquitectura i Disseny, SL, s'ha dictat sentència, en data 28 de novembre de 2014, en la part dispositiva de la qual figuren els següents particulars:  
  
«Estime la demanada interposada per Vicente José Costa Murcia contra Imagina Arquitectura i Disseny, SL:  
a) Declare resolt el contracte de compravenda subscrit entre la demandant i la demandada el 20 de setembre de 2006, relatiu a les vivendes tipus 1.º-d, traster número 14 i plaça de garatge número 4, de la promoció que la demandada estava realitzant a Gandia, carrer del Poeta Francesc Miret, cantonada amb carrer de Cases Noves, número 10.  
b) Condemne la demandada a sotmetre's a l'anterior declaració i a tornar i abonar a l'actora la suma de trenta mil sis-cents quaranta euros, més els interessos previstos en el fonament de dret segon de la present resolució.  
c) Condemne la demandada al pagament de les costes causades en el present procediment.  
  
Incloeu esta resolució en el llibre de sentències i deixeu-ne un testimoniatge en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València, el qual s'interposa davant d'este jutjat en el termini de 20 dies, seguint els tràmits que establixen els articles 458 i següents de la Llei d'Enjudiciament Civil vigent».  
  
  
I atés que el demandat, Imagina Arquitectura i Disseny, SL, es troba en parador desconegut, s'expedix este edicte a fi que li valga de notificació en forma.  
  
Gandia, 8 de maig de 2015.- La secretària judicial: Laura Alonso Ramos.
Diari Oficial de la Generalitat Valenciana


Sumari del DOGV 7674, del 09-12-2015 (2015/9898)

DECRET 222/2015, de 4 de desembre, del Consell, pel qual nomena registradors de la propietat, mercantils i de béns mobles per a proveir registres vacants a la Comunitat Valenciana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7674

Data del DOGV
:   09-12-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/9898


Data del document
:   04-12-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

DECRET 222/2015, de 4 de desembre, del Consell, pel qual nomena registradors de la propietat, mercantils i de béns mobles per a proveir registres vacants a la Comunitat Valenciana. [2015/9898]  
Vist l'expedient instruït per a la provisió de registres vacants en el territori de la Comunitat Valenciana, en virtut del concurs ordinari entre membres del Cos de Registradors de la Propietat, Mercantils i de Béns Mobles, convocat per Resolució de 28 de setembre de 2015, de la Direcció General dels Registres i del Notariat, i resolt per Resolució de la mateixa direcció general de 6 de novembre de 2015, d'acord amb el que estableix el vigent Reglament hipotecari, i tenint en compte el que disposa l'article 58 de l'Estatut d'Autonomia de la Comunitat Valenciana, a proposta de la consellera de Justícia, Administració Pública, Reformes Democràtiques i Llibertats Públiques i amb la deliberació prèvia del Consell, en la reunió del dia 4 de desembre de 2015,  
  
  
DECRETE  
  
Article únic  
Nomenar, per a proveir registres de la propietat, mercantils i de béns mobles vacants en el territori de la Comunitat Valenciana, anunciats en el referit concurs, els registradors que a continuació s'indiquen:  
  
1. Orihuela número 4, Martín José Brotons Rodríguez, registrador d'Elx número 2.  
2. Paterna número 2, Josep María Quintana Petrus, registrador de Ciutadella.  
3. Vila-real número 3, María Mercedes Tormo Santonja, registradora de Barcelona número 1.  
  
València, 4 de desembre de 2015  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO